
ประกาศเทศบาลตำบลบางจาก
เรื่อง  การปรับขยายเวลาการให้บริการประชาชนในช่วงพักเที่ยงและวันหยุดราชการ(วันเสาร์)
……………………………………………


ตามที่กระทรวงมหาดไทยได้กำหนดนโยบาย  ให้องค์กรปกครองส่วนท้องถิ่นทุกรูปแบบดำเนินโครงการขยายเวลาการให้บริการประชาชน  เพื่อให้มีการบริการประชาชนในด้านต่าง ๆ  เป็นไปด้วยความรวดเร็วและมีประสิทธิภาพ   ตามนโยบายของการปฏิรูประบบราชการ  ภายใต้กรอบของระบบการบริหารจัดการแนวใหม่  เพื่อให้ประชาชนได้รับผลสัมฤทธิ์ในการบริหารที่ดี  นั้น

เพื่อให้เป็นไปตามนโยบายดังกล่าว   เทศบาลตำบลบางจากจึงได้ปรับขยายเวลาให้บริการรับคำร้อง รับชำระภาษีและค่าธรรมเนียมต่าง ๆ  ของกองคลัง  ในช่วงพักเที่ยง ของวันจันทร์ – วันศุกร์  ระหว่างเวลา  12.00 น. - 13.00 น.  และในวันหยุดราชการ (วันเสาร์)   ระหว่างเวลา  08.30 น. – 16.30 น.


จึงประกาศให้ทราบโดยทั่วกัน

ประกาศ  ณ  วันที่  24  ตุลาคม  พ.ศ.2551
(นายสุธรรม  ทองอุปการ)
นายกเทศมนตรีตำบลบางจาก
_1060689262

